b'\n_START_ARTICLE_\nTeodoald\n_START_PARAGRAPH_\nTeodoald ali Teodald je bil po smrti svojega starega o\xc4\x8deta Pipina Herstalskega nekaj \xc4\x8dasa leta 714 dvorni majordom Avstrazije, * 707 ali 708, \xe2\x80\xa0 741_NEWLINE_Leta 715 je plemstvo za majordoma Nevstrije razglasilo Ragenfrida, za majordoma Avstrazije pa Karla Martela._NEWLINE_Teodoald je bil zakonski sin Grimoalda II. in Teodesinde Frizijske in zato vnuk frizijskega kralja. Kasneje je bil razgla\xc5\xa1en za nezakonskega. Njegova stara mati Plektruda je posku\xc5\xa1ala dose\xc4\x8di, da bi Pipin Herstalski za zakonitega naslednika vseh svojih ozemelj priznal njega in ne Karla Martela. Plektruda se je leta 716 odpovedala svoji zahtevi v korist Hilperika II. Nevstrijskega in Ragenfrida._NEWLINE_Teodoald je umrl ali bil morda ubit okoli leta 741 po smrti svojega strica in za\xc5\xa1\xc4\x8ditnika Karla Martela. Nenavadno je, da ga Karel Martel kljub temu, da se je razglasil za naslednika Pipina Herstalskega, po prihodu na oblast ni ubil, kar se je v srednjem veku pogosto dogajalo.'